Ruhja

Ruhja () (läti keeles Rūjiena, saksa keeles Rujen) on linn Põhja-Lätis Valmiera piirkonnas. Ruhja on Läti kõige põhjapoolsem linn. See asub Ruhja jõe ääres.

Linnas eristatakse järgmisi linnaosi: Augšpilsēta, Baznīca, Centrs, Kalnkrogs, Pārupe ja Terneja.

 Kaitsealused objektid 

Linnas kasvab kaks looduskaitsealust põlispuud – üks tamm ja Ruhja mõisa haab ümbermõõduga 5,89 meetrit.Latvijas īpaši aizsargājamām dabas teritorijām dabas datu pārvaldības sistēmā OZOLS

Ruhja ordulinnuse varemed on riikliku kaitse all.Valsts kultūras pieminekļu aizsardzības inspekcija Samuti on kaitse all Ruhja kirik ja selle piirdemüür, mälestusmärk Ruhja vabastamisele, mälestusmärk "Sējējs" ("Külvaja") Arturs Alberingsile ja Jānis Skujiņši mälestussammas "Madona Orans". Regionaalse kaitse all on kunstnik A. Alkšņise elupaik aadressil Rīgas iela 11a ja Ruhja linnavalitsuse maja aadressil Raiņa iela 3. Kohaliku kaitse all on elamu (endine haigla) aadressil Valdemāra iela 26.Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts, vaadatud 29.01 2024

 Ajalugu 

Ruhja linna tänapäevases piirides asus Liivi ordu Ruhja ordulinnus. Liivi sõja eel sai sellest üürikeseks ajaks Ruhja komtuurkonna keskus.

Ruhja oli Riia kubermangu ja Volmari kreisi Rūjiena ehk Ruhja kihelkonna keskus Lätimaal. Pärisorjuse likvideerimisel kujunes asula aleviks. Aastal 1800 hakkas Ruhjat läbima Tallinna–Pärnu–Riia postimaantee uus trass, seal oli ka hobupostijaam.

Asulat läbis varem kitsarööpmeline Valga–Ruhja–Pärnu raudtee. Raudtee ümberehitamisel laiarööpmeliseks (Tallinna–Pärnu–Mõisaküla–Riia liin) viidi Ruhja raudteejaam linnast tunduvalt eemale. Ruhjani liiklesid reisirongid 1990. aastate keskpaigani, amortiseerunud raudtee likvideeriti 2005. aastal.

Linnaõigused sai aastal 1920. 1949–1959 oli Ruhja rajooni keskus. 2009. aastani kuulus linn Valmiera rajooni. Aastatel 2009–2021 oli see Ruhja piirkonna keskus.

Elanikkond

<tr valign=top><td>
 1709 (1881)
 2946 (1897)
 4830 (1925)
 4337 (1935)
 4001 (1943)
 3507 (1959)
<td>
 3804 (1979)
 3987 (1989)
 3849 (1997)
 3342 (2011)
 2952 (2021)
 2651 (2025)

 Vaata ka 
 Ruhja komtuur

 Viited 

 Välislingid 

 Ruhja koduleht

Kategooria:Läti linnad
Kategooria:Valmiera piirkond